Jurijus Zubakovas

Jurijus Antonovičius Zubakovas (; 1943 m. lapkričio 27 d. – 2022 m. spalio 18 d.) – Rusijos politikas, žvalgybininkas, diplomatas, buvęs Rusijos ambasadorius Lietuvoje.

 Biografija 
1963–1966 m. tarnavo Tolimųjų Rytų laivyne. 1970 m. baigė teisės studijas KGB Aukštojoje mokykloje. Po studijų dirbo KGB kontržvalgybos valdyboje, buvo KGB partinio komiteto sekretorius. Vėliau dirbo TSKP CK Administracinių organų skyriuje.

1991 m. paskirtas TSRS Saugumo tarybos nario J. Primakovo patarėju. Šį paskyrus Rusijos užsienio žvalgybos tarnybos direktoriumi, 1991–1996 m. buvo jo pavaduotoju. J.Primakovui tapus Rusijos užsienio reikalų ministru, 1996–1998 m. buvo jo pavaduotoju. 1998–1999 m. buvo J.Primakovo vyriausybės aparato vadovas-federalinis ministras.Зубаков Ю.А.  (Agentura.ru inf.)

Vyriausybei atsistatydinus, 1999–2003 m. buvo Rusijos ambasadorius Lietuvoje, 2003–2004 m. – Moldovoje.

2004–2011 m. – Rusijos Saugumo tarybos sekretoriaus pavaduotojas.

Turėjo viceadmirolo karinį laipsnį, Nepaprastojo ir įgaliotojo pasiuntinio diplmatinį rangą.

 Nuorodos 
 Neparketinis admirolas. Interviu su J.Zubakovu (rusų klb.)

 Šaltiniai 

|-

Kategorija:Rusijos ambasadoriai Lietuvoje
Kategorija:Rusijos žvalgybininkai
Kategorija:KGB tarnautojai
Kategorija:Rusijos vyriausybės aparato vadovai